EGYÜTTMŰKÖDÉSI MEGÁLLAPODÁS

látvány-csapatsport támogatása céljából

|  |  |
| --- | --- |
| amelyet egyrészről  |  |
|  | székhely:cégjegyzékszám: adószám:  |
|  | képviselő: Bankszámla szám:  |
|  | a továbbiakban: **Támogató** |
|  |  |
| másrészről | név:  |
|  | székhely:adószám: |
|  | képviselő:  |
|  | bankszámla szám:  |
|  | a továbbiakban: Támogatott, Támogató és továbbiakban együtt Felek |

kötöttek a mai napon, az alábbi feltételekkel:

A társasági adóról és az osztalékadóról szóló 1996. évi LXXXI. törvény (a továbbiakban: TAO) rendelkezik a látvány-csapatsportok támogatásának adókedvezményéről, mely értelmében a Támogató a TAO-ban meghatározott mértékben csökkentheti társasági adóját. Az adókedvezmény a látvány-csapatsport támogatását biztosító támogatási igazolás alapján vehető igénybe. A látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet értelmében a támogatási igazolás kiállításának előzetes feltétele, hogy a támogatás igénybevételére jogosult szervezet a tervezett támogatással érintett sportfejlesztési programját annak tervezett megvalósítását megelőzően az ellenőrző szervezet részére jóváhagyás céljából benyújtsa.

Támogatott ezen kötelezettségének eleget tett és sportfejlesztési programját ki/JH..-……../20…../MRSZ nyilvántartási számon az ellenőrző szervezet jóváhagyta.

Támogató a jelen megállapodás aláírásával kijelenti, hogy üzleti évének fordulónapja: 20…. ………….

Mindezekre tekintettel a felek az alábbi Megállapodást kötik:

1. **A Megállapodás tárgya**

A megállapodás tárgya vissza nem térítendő támogatás biztosítása a Támogatott részére sportfejlesztési programjának végrehajtása érdekében.

**A támogatás összege**

A Támogató a TAO-ról szóló törvény értelmében ……..,- Ft, azaz ………………………………. forint vissza nem térítendő támogatást nyújt Támogatott részére az alábbi jogcímekre és összegekben:

|  |  |
| --- | --- |
| 1. A TAO tv. 22/C. § (1) bekezdés szerinti jogcím megnevezése
 | Összeg (Ft) |
| …………………………… jogcím | ………………..,- Ft |

1. **A támogatással összefüggésben ellátott hatósági és szolgáltatási feladatok**

A Támogató a jelen Megállapodás aláírásával kötelezettséget vállal arra, hogy a jóváhagyó szervezet által kiállított támogatási igazolás alapján és annak rendelkezései szerint – a Kormányrendelet szabályaira figyelemmel – a nyújtott támogatás – támogatási időszakonként számított – teljes összegéből, ezen összeg 1%-ának, azaz egy százalékának

* az 1/3-át a 10032000-01425190-00000000 számú célelszámolási keretszámlára (Emberi Erőforrások Minisztérium számlaszáma)
* a 2/3-át, 10300002-10564905-49020184 számú bankszámlára (Magyar Röplabda Szövetség számlaszáma)

a támogatás megfizetésével egyidejűleg befizeti. A Támogató a befizetést a közlemény rovatban a következő információk feltüntetésével egyidejűleg teljesíti: 1% 1/3-a, támogatási igazolás száma, Támogatott megnevezése, valamint az 1% 2/3-a, támogatási igazolás száma, Támogatott megnevezése.

Felek rögzítik, hogy Támogató köteles a TAO tv. 22/C. § (3a) bekezdésében meghatározottak szerint, kiegészítő sportfejlesztési támogatás vonatkozásában támogatási vagy szponzori szerződést kötni a ……………………………………., mely jogszabályi kötelezettséget a Támogató a jelen megállapodás aláírásával tudomásul vesz.

Felek megállapodnak, hogy a jelen szerződés hatályba léptető feltétele a kiegészítő sportfejlesztési támogatási szerződés létrejötte.

A kiegészítő sportfejlesztési támogatás mértéke a Támogató részére kibocsátott támogatási igazolásban meghatározott támogatási összeg TAO tv. 19. § szerinti adókulccsal számított értékének legalább 75%-a.

A kiegészítő sportfejlesztési támogatás összege a Támogatás összegébe nem számít bele.

A kiegészítő támogatásra jogosult: ……………………………..

Támogató kötelezettséget vállal, hogy a támogatás és a kiegészítő sportfejlesztési támogatás kifizetésének tényét annak teljesítését követő 30 napon belül a TAO tv. 22/C. § (3d) bekezdésének megfelelően az állami adóhatóság részére bejelenti. A Támogató számára ismert, hogy a bejelentési kötelezettség teljesítése az adókedvezmény igénybevételének feltétele, és a bejelentés elmulasztása esetén az igazolási kérelem előterjesztésének nincs helye, továbbá rögzíti, hogy a bejelentést a Nemzeti Adó- és Vámhivatal hivatalos, erre a célra rendszeresített formanyomtatványának használatával fogja teljesíteni.

Az adatlapokat a benyújtást követően digitálisan megküldik a Támogatott szervezetnek, az adatlap NAV elfogadásáról szóló visszaigazolásával együtt.

1. **A folyósítás időtartama**

Támogató a támogatást SFP-……./20…/MRSZ nyilvántartású program felhasználási időszakára biztosítja.

Az adózó a támogatást és a kiegészítő sportfejlesztési támogatást az arra jogosult önálló fizetési számlájára történő átutalással a támogatási igazolás kézhezvételét követően teljesíti.

1. **A támogatás felhasználása**

A Támogatott a kapott támogatást a ki/JH…..-0……/20../MRSZnyilvántartási számú határozata alapján sportfejlesztési programjában rögzített célok, elérése érdekében, a TAO tv. 22/C. § (1) bekezdésében meghatározott, jogcímen nyújtható támogatás részeként használhatja fel.

1. **Kapcsolattartás**

Támogató részéről:

név:

beosztás:

telefon:

email:

Támogatott részéről:

név:

beosztás:

telefon:

email:

1. **GDPR rendelkezések**

A Szerződő felek kötelezettséget vállalnak, hogy a jelen Szerződésben foglaltak teljesítése során betartják az információs önrendelkezési jogról és az információszabadságról szóló 2011. évi CXII. tv., valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló - az Európai Parlament és a Tanács (EU) által elfogadott 2016/679 Rendelet (a továbbiakban: GDPR) rendelkezéseit.

Szerződő felek tevékenységük során kiemelten fontosnak tartják a személyes adatok védelmét. Kötelezettséget vállalnak, hogy a rendelkezésére bocsátott személyes adatokat minden esetben a hatályos jogszabályoknak eleget téve kezelik, gondoskodnak azok biztonságáról, megteszik azokat a technikai és szervezési intézkedéseket, valamint kialakítják azokat az eljárási szabályokat, amelyek a vonatkozó jogszabályok betartásához szükségesek.

Szerződő felek rögzítik, hogy mint Adatkezelők a 5. pontban nevezett, a kizárólag a megbízási szerződése teljesítése céljából feltüntetett szerződő partner kapcsolattartók, szerződésben megadott személyes adatait a GDPR 6. cikk (1) b) pontja alapján szerzik meg és a GDPR 6. cikk (1) f) pontja szerint jogos érdekük érvényesítése érdekében kezelik a célhoz szükséges mértékben és ideig.

Szerződő felek rögzítik, hogy mint Adatkezelők a 5. pontban nevezett, a szerződő felek munkavállalójaként feltüntetett céges kapcsolattartók szerződésben megadott személyes adatait a GDPR 6. cikk (1) b) pontja és a munka törvénykönyvéről szóló 2012. évi I. törvény (a továbbiakban: Mt.) 10. § (1) bekezdése alapján szerzik meg és a GDPR 6. cikk (1) f) pontja szerint jogos érdekük érvényesítése érdekében kezelik a célhoz szükséges mértékben és ideig.

Szerződő felek rögzítik, hogy harmadik személy jogos érdekének érvényesítése előnyt élvez a munkavállaló személyes adataihoz fűződő rendelkezési jogához képest, mivel a munkavállaló munkakörének, munkaviszonyból származó kötelezettségének ellátásához szükséges és arányos korlátozás.

Felek rögzítik, hogy a hatályos jogszabályok alapján a jelen szerződés azon adatai, amelyek megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak. Felek tudomásul veszik, hogy az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 26. § (1) bekezdése alapján az állami vagy helyi önkormányzati feladatot, valamint jogszabályban meghatározott egyéb közfeladatot ellátó szervnek vagy személynek lehetővé kell tennie, hogy a kezelésében lévő közérdekű adatot és közérdekből nyilvános adatot – a törvényben meghatározott kivételekkel – erre irányuló igény alapján bárki megismerhesse.

1. **Egyéb rendelkezések:**

Támogató kijelenti, hogy köztartozásmentes adózónak minősül, és egyúttal kötelezettséget vállal arra, hogy a támogatási igazolás kiállításához a Kormányrendelet 6.§. (1) bek. d) pontja alapján szükséges, köztartozás mentességet igazoló, a Támogatott részére történő átadás napján 30 napnál nem régebbi közokiratot a Támogatott részére a jelen szerződés aláírásával egyidejűleg átadja, vagy igazolja, hogy jelen szerződés aláírásának napján szerepel a Nemzeti Adó- és Vámhivatal köztartozásmentes adózói nyilvántartásában.

A Támogató a Tao. 22/C. § (3) bekezdésének a) pontjában előírtaknak való megfelelés érdekében nyilatkozik, hogy jelen Együttműködési Megállapodás a Tao. törvény 22/C. § (5) bekezdésének i) pontjában foglalt szándéknyilatkozatnak minősül. Támogatott kötelezettséget vállal, hogy az Együttműködési Megállapodást a jóváhagyást végző szervezet részére – a támogatási igazolás kiállítása céljából – benyújtja.

A támogatott kötelezi magát arra, hogy a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet 5. §-ának megfelelően, a jóváhagyást végző szervezethez kérelmet nyújt be a támogatási igazolás kiállítása iránt. Támogatott vállalja a támogatási igazolás iránti kérelemmel kapcsolatos teljeskörű ügyintézést.

Amennyiben a támogatási igazolás kiállítására nem kerül sor, vagy a támogatási igazolást a Támogatónak nem bocsájtják rendelkezésére, a Támogató a jelen szerződésben meghatározott támogatás folyósítására nem köteles és erre figyelemmel jogosult a szerződéstől írásban elállni.

Amennyiben a Támogató a támogatási igazolást kézhez vette, de az összeget a meghatározott időben, de legalább a gazdasági év végéig nem folyósítja, köteles erről a támogatási igazolást kiállító szervezetet, haladéktalanul értesíteni, és a támogatási igazolást visszaküldeni.

A Támogató tudomásul veszi, hogy a támogatás nyújtása nem jogosítja fel a sportszakmai program lebonyolításában való közreműködésre, a program megvalósítását nem kérheti számon semmilyen formában, tekintettel arra, hogy a Támogatott kizárólag a jogszabályban kijelölt ellenőrző szerv részére köteles rendszeres időközönként beszámolni.

A támogatás alapján végrehajtott fejlesztés szakmai és pénzügyi megvalósulásáért kizárólag a Támogatott felelős, a Támogatót semmilyen felelősség nem terheli.

A Támogató részére a Támogatott a támogatás fejébe nem köteles semmiféle szolgáltatásra (ideértve különösen a reklámszolgáltatásokat), vagy kedvezmény nyújtására.

Amennyiben jogszabály másként nem rendelkezik, a Felek a jelen Szerződés teljesítése során a másik Féllel, illetve különösen a Támogatott részére teljesített támogatással, a kiegészítő sportfejlesztési támogatással, valamint az Adókedvezménnyel kapcsolatban tudomásukra jutott valamennyi tényt, információt, megoldást, adatot vagy dokumentumot kötelesek üzleti titokként megőrizni, azokat a másik Fél előzetes írásbeli engedélye nélkül semmilyen formában nem közölhetik harmadik személlyel és nem hozhatják nyilvánosságra.

A titoktartási kötelezettség a Feleket időbeli korlátozás nélkül terheli, és a jelen Szerződés megszűnése, vagy felmondása esetén is korlátlan ideig fennáll.

A titoktartási kötelezettség nem korlátozza a Felek azon jogát, hogy a Támogatott részére a támogatással, kiegészítő sportfejlesztési támogatással összefüggő eljárások – így különösen az ellenőrző szerv és a Nemzeti Adó- és Vámhivatal eljárásának – keretében, az adott eljárás lefolytatásához szükséges dokumentumokat a hatóságok részére bemutassák, a kért információkat megadják, továbbá amennyiben az adatok kiadására bíróság, vagy más hatóság kötelezi a Feleket, azt teljesítsék.

A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári Törvénykönyv és a TAO rendelkezései az irányadók.

A felek a jelen, 5 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 3 db eredeti, egymással teljes egészében megegyező példányban készült, amelyből 1 db a Támogatónál, 2 db a Támogatottnál marad.

Budapest, 20..……………...

Támogató Támogatott